paragraph_text: mini|295px|Pečene bele i črne čurke u [[Tepsija|protvanu (plehu)]] mini|295px|Pečene bele i črne čurke servirane s krumpirom Međimurske bele čurke ili prosene čurke, poznate i kao  bijele krvavice su slano jelo međimurske kuhinje, sastavnog dijela nacionalne hrvatske kuhinje. To kalorično jelo izvorne tradicionalne recepture spada u skupinu krvavica (među kojima su i črne čurke, odnosno crne krvavice, zatim devenice i sl.), a ta je skupina dio kategorije kuhanih kobasica (u kojoj su još razne skupine kobasica od usitnjenog svinjskog ili goveđeg mesa, masnih tkiva, vezivnih tkiva, iznutrica, kožica i drugih sastojaka, često od mesa nižih kategorija kakvoće), kojima je zajedničko da se nakon proizvodnje kuhaju u vrućoj vodi.